Predseda Národnej rady Slovenskej republiky rozhodnutím č. 28/2019 Z. z. vyhlásil **voľby do Európskeho parlamentu**a určil deň ich konania na **sobotu 25. mája 2019.** Voľby sa konajú od 07,00 h. do 22,00 h.

Oznámenie e-mailovej adresy:  oukos@trinet.sk  na doručenie oznámenia o **delegovaní člena do okrskovej volebnej komisie**

Oznámenie e-mailovej adresy:  oukos@trinet.sk na doručenie žiadosti o **vydanie hlasovacieho preukazu.**

**Ako požiadať o vydanie hlasovacieho preukazu**:

**- osobne**, najneskôr posledný pracovný deň pred konaním volieb, tzn. najneskôr  **24. mája 2019  v úradných hodinách obce**. V tomto prípade obec vydá hlasovací preukaz bezodkladne.

**- listinnou formou**, žiadosť o vydanie hlasovacieho preukazu musí byť doručená obci najneskôr 15 pracovných dní predo dňom konania volieb tzn. najneskôr  **3. mája 2019**,

**- elektronicky (e-mailom)**, žiadosť o vydanie hlasovacieho preukazu musí byť na obec doručená najneskôr 15 pracovných dní predo dňom konania volieb, tzn. najneskôr **3. mája 2019.**

Žiadosť musí obsahovať **údaje o voličovi:**

- meno a priezvisko,

- rodné číslo, ak ide o občana iného členského štátu Európskej únie, ktorý má trvalý pobyt na území Slovenskej republiky,

- dátum narodenia, pokiaľ rodné číslo nemá pridelené,

- štátnu príslušnosť,

- adresu trvalého pobytu (obec, ulica, číslo domu),

- korešpondenčnú adresu, na ktorú obec doručí hlasovací preukaz.

O vydanie hlasovacieho preukazu možno požiadať aj prostredníctvom osoby splnomocnenej žiadateľom, a to najneskôr v posledný deň predo dňom konania volieb, tzn.  najneskôr  **24. mája 2019**. Hlasovací preukaz je platný len s občianskym preukazom alebo s pobytovým preukazom občana Európskej únie.